cyanic-selkie/wikianc huggingface dataset:
Λίζα Μαρί Πρίσλεϊ
Βιογραφία
Η Λίζα Μαρί γεννήθηκε την 1η Φεβρουαρίου 1968 από τον Έλβις και την Πρισίλα Πρίσλεϊ στο Μέμφις του Τενεσί, εννιά μήνες μετά τον γάμο των γονιών της. Μετά το διαζύγιο των γονιών της, έζησε με την μητέρα της στο Λος Άντζελες της Καλιφόρνια, κάνοντας συχνές επισκέψεις στον πατέρα της στη Γκρέισλαντ, στο Μέμφις του Τενεσί.
Όταν ο πατέρας της πέθανε τον Αύγουστο 1977, η εννιάχρονη Πρίσλεϊ έγινε κληρονόμος της περιουσίας του μαζί με τον παππού της, Βέρνον Πρίσλεϊ, και την προγιαγιά της, Μίνι Μάε Χουντ Πρισλεϊ. Μετά τον θάνατο του Βέρνον το 1979 και της Μίνι Μάε το 1980, έγινε η μοναδική κληρονόμος της Γκρέισλαντ. Στα 25α γενέθλιά της το 1993, κληρονόμησε την περιουσία, η οποία ανερχόταν σε εκτιμώμενο ύψος 100 εκατομμυρίων δολαρίων. Το 2004 η Πρίσλεϊ πούλησε το 85% της περιουσίας του πατέρα της, του οποίου ήταν η μοναδική κληρονόμος.
Στα τέλη της δεκαετίας του 1970, ένα ή δυο χρόνια μετά τον θάνατο του πατέρα της, παρακολούθησε την πρώτη της ροκ συναυλία όταν είδε τους Queen στο στάδιο The Forum στο Ίνγκλγουντ της Καλιφόρνια. Μετά την συναυλία έδωσε στον Φρέντι Μέρκιουρι ένα κασκόλ του πατέρα της και εξέφρασε την αγάπη της για το θέατρο.
Οι γονείς της πήραν διαζύγιο όταν η ίδια ήταν τεσσάρων ετών και ο πατέρας της πέθανε όταν ήταν εννιά ετών. Λίγο καιρό μετά τον θάνατο του πατέρα της, η μητέρα της ξεκίνησε να βγαίνει με τον ηθοποιό Μάικλ Έντουαρντς. Η Λίζα Μαρί ανέφερε ότι κακοποιήθηκε σεξουαλικά από τον Έντουαρντς όταν ήταν 12-15 ετών. Σε μια συνέντευξη στο περιοδικό Playboy το 2003, δήλωσε ότι ο Έντουαρντς είχε την συνήθεια να εισβάλει μεθυσμένος στο δωμάτιό της και να προβαίνει σε απρεπείς και ανάρμοστες πράξεις μαζί της.
Προσωπική ζωή
Η Πρίσλεϊ έκανε τέσσερις γάμους.
Ο πρώτος (1988-1994) ήταν με τον μουσικό Ντάνι Κίου, με τον οποίο απέκτησε δύο παιδιά: την Ράιλι Κίου (29 Μαΐου 1989) και τον Μπέντζαμιν Κίου (21 Οκτωβρίου 1992 - 12 Ιουλίου 2020).
Ο δεύτερος (1994-1996) ήταν με τον τραγουδιστή Μάικλ Τζάκσον, ο τρίτος (2002-2004) ήταν με τον ηθοποιό Νίκολας Κέιτζ και ο τέταρτος (2006-2021) ήταν με τον κιθαρίστα-παραγωγό Μάικλ Λόκγουντ.
Μουσική καριέρα
Στις 8 Απριλίου 2003, η Πρίσλεϊ κυκλοφόρησε τον πρώτο της δίσκο, με τίτλο To Whom It May Concern. Κατέκτησε την πέμπτη θέση στα charts του Billboard 200 και έγινε χρυσός τον Ιούνιο 2003. Η Πρίσλεϊ έγραψε τους στίχους και την μουσική σε όλα τα τραγούδια (εκτός από το «The Road Between», το οποίο συνέγραψε με τον Gus Black). Για να το προωθήσει, έκανε συναυλία στο Ηνωμένο Βασίλειο. Το πρώτο σινγκλ του δίσκου, με τίτλο «Lights Out», κατέκτησε την 18η θέση στα charts του Billboard Hot Adult Top 40 και την 16η θέση στα τσαρτς του Ηνωμένου Βασιλείου. Η Πρίσλεϊ συνεργάστηκε με τον Μπίλι Κόργκαν σε ένα κομμάτι με τίτλο «Savior», το οποίο συμπεριλήφθηκε στον δίσκο ως B-side.
Ο κριτικός των Los Angeles Times Ρόμπερτ Χίλμπερν αξιολόγησε τον πρώτο δίσκο της Πρίσλεϊ δηλώνοντας ότι «Η μουσική στον νέο της δίσκο έχει έναν σκληρό, ασυμβίβαστο τόνο» και ότι «Η τολμηρή φωνή της Πρίσλεϊ με την μπλουζ χροιά έχει μια ιδιαίτερη και ξεχωριστή φινέτσα».
Ο δεύτερος δίσκος της, που κυκλοφόρησε στις 5 Απριλίου 2005, με τίτλο Now What, κατέκτησε την ένατη θέση στα τσαρτς στο Billboard 200. Η Πρίσλεϊ έγραψε 10 τραγούδια και ηχογράφησε το «Dirty Laundry» του Ντον Χένλεϊ (το πρώτο single του δίσκου, που κατέκτησε την 36η θέση στα charts του Billboard 100) και το «Here Today and Gone Tomorrow» των Ramones. Το τραγούδι «Idiot» είναι υπαινιγμός για τους διάφορους άνδρες στην ζωή της. Σε αντίθεση με τον πρώτο της δίσκο, ο δίσκος Now What περιλάμβανε αυτοκόλλητο γονικής συναίνεσης. Η Πρίσλεϊ διασκεύασε το «Burnin' For You» των Blue Öyster Cult ως τραγούδι της δεύτερης πλευράς. Η τραγουδίστρια Pink κάνει μια γκεστ εμφάνιση στο τραγούδι «Shine».
Ο τρίτος δίσκος της, με τίτλο Storm & Grace, κυκλοφόρησε στις 15 Μαΐου 2012. Η ίδια δήλωσε : «Είναι ένας πολύ πιο ριζοσπαστικός δίσκος από την προηγούμενη δουλειά μου». Η παραγωγή έγινε από τον βραβευμένο με Όσκαρ και Γκράμι T Bone Burnett.
Η εταιρεία AllMusic έκανε την εξής κριτική : «Στους πρώτους δυο δίσκους, η Λίζα Μαρί Πρίσλεϊ ήθελε να γίνει ποπ σταρ με διαφορά ; στον Storm & Grace, σαφώς θα προτιμούσε να είναι καλλιτέχνης. Ακόμα και αν δουλεύει πάνω στις μουσικές της αδυναμίες, αυτός ο δίσκος είναι μια πιο δυνατή, πιο ώριμη και πιο αποτελεσματική δουλειά από ό,τι θα περίμενε κανείς. Σχεδόν δέκα χρόνια παρουσίας της σε μια δισκογραφική καριέρα που μπορεί να ήθελε ή να μην ήθελε, η Πρίσλεϊ αναπτύσσει επιτέλους μια μουσική προσωπικότητα που της ταιριάζει πραγματικά».
Το Spinner.com παρατήρησε : «Η Πρίσλεϊ έκανε τον δυνατότερο δίσκο της καριέρας της στον επερχόμενο Storm & Grace. Είναι ένα μελαγχολικό αριστούργημα που εξερευνά τους δαίμονες και τους αγγέλους της ζωής της υπό τους ήχους της κάντρι ποπ μουσικής».
Η Entertainment Weekly εξήρε το «γεμάτο καπνούς, τρομακτικό» σινγκλ You Ain't Seen Nothing Yet.
Συνεργασίες
Η Πατ Μπενατάρ και η Λίζα Μαρί Πρίσλεϊ τραγούδησαν στο VH1 Divas Duets, μια συναυλία με σκοπό την ενίσχυση του VH1 Save the Music Foundation, που έλαβε χώρα στην MGM Grand Garden Arena στις 22 Μαΐου 2003, στο Λας Βέγκας. Τραγούδησαν μαζί την επιτυχία της Μπενατάρ «Heartbreaker», την οποία η Πρίσλεϊ συχνά ερμήνευε στις συναυλίες της στις επόμενες περιοδείες της. Επίσης την ίδια χρονιά, το 2003, η Πρίσλεϊ διασκεύασε το «Silent Night» για το NBC Holiday Collection, με τίτλο Sounds of the Season.
Το 2006 κυκλοφόρησε ένα ντοκιμαντέρ για τον Τζόνι Ραμόν του ροκ συγκροτήματος Ramones, με τίτλο Too Tough to Die: A Tribute to Johnny Ramone. Σε σκηνοθεσία της Μάντι Στέιν, η ταινία δείχνει τους Deborah Harry, the Dickies, X, Eddie Vedder, Λίζα Μαρί και Red Hot Chili Peppers καθώς διοργανώνουν μια φιλανθρωπική συναυλία για να γιορτάσουν την 30η επέτειο των Ramones και να συγκεντρώσουν χρήματα για την έρευνα θεραπείας του καρκίνου.
Τον Αύγουστο 2007, κυκλοφόρησε το single «In the Ghetto». Ο Έλβις Πρίσλεϊ είχε αρχικά κυκλοφορήσει το σινγκλ το 1969. Στην καινούργια έκδοση, η Λίζα «κάνει ντουέτο» με τον πατέρα της. Το βίντεο, που κυκλοφόρησε ταυτόχρονα με το σινγκλ, κατέκτησε την πρώτη θέση στο iTunes και την 16η θέση στα τσαρτς του Billboard 's Bubbling Under Hot 100. Το τραγούδι ηχογραφήθηκε για να τιμήσει την 30η επέτειο από τον θάνατο του πατέρα της. Η Λίζα δήλωσε ότι αποφάσισε όχι απλά να τραγουδήσει αλλά να τραγουδήσει μαζί του. «Ήθελα να χρησιμοποιήσω αυτό το ντούετο για κάτι καλό», είπε στο Spinner και έτσι γύρισε το βιντεοκλίπ στην Νέα Ορλεάνη. Τα έσοδα από το βιντεοκλίπ και το σινγκλ πήγαν στην κατασκευή νέων φοιτητικών εστιών με την ονομασία Presley Place Transitional Housing Campus στην ίδια πόλη. Η Λίζα Μαρί εμφανίστηκε στην εκπομπή The Oprah Winfrey Show για να ερμηνεύσει το τραγούδι της μαζί με την χορωδία Harlem Gospel Choir, χρησιμοποιώντας οπτικό υλικό του πατέρα της.
Τον Οκτώβριο 2009, έκανε συναυλία στο Λονδίνο μαζί με τον τραγουδιστή Richard Hawley. Έκανε τα φωνητικά σε ένα τραγούδι στο οποίο εργάστηκαν μαζί και είχε τίτλο «Weary». Ο Hawley ήθελε να βοηθήσει την Πρίσλεϊ να επανεκκινήσει την μουσική καριέρα της και έτσι οι δυο τους ξεκίνησαν μια συνεργασία, στην οποία η Λίζα Μαρί έγραψε τους στίχους και ο Hawley την μουσική. Σε μια συνέντευξη στην Όπρα Γουίνφρεϊ, η Πρίσλεϊ δήλωσε ότι ηχογραφούσε έναν νέο δίσκο στο Λονδίνο, ο οποίος αναμενόταν να κυκλοφορήσει το 2011.
Μουσικά βίντεο
Η Πρίσλεϊ εμφανίστηκε στο βιντεοκλίπ του Μάικλ Τζάκσον You Are Not Alone τον Ιούνιο 1995, σε σκηνοθεσία του Wayne Isham. Το 1997 έκανε βίντεο του τραγουδιού «Don't Cry Daddy» ως ντούετο με τον πατέρα της, που παρουσιάστηκε στις 16 Αυγούστου 1997 στην συναυλία αφιέρωμα για την επέτειο των 20 ετών από τον θάνατο του Έλβις Πρίσλεϊ. Το βίντεο είχε την φωνή του ίδιου του Έλβις Πρίσλεϊ, ενώ προστέθηκαν τα φωνητικά της Λίζα Μαρί και νέα ενορχήστρωση.
Το βιντεοκλίπ για το πρώτο σινγκλ της Πρίσλεϊ «Lights Out» έκανε πρεμιέρα τον Φεβρουάριο 2003. Σε σκηνοθεσία του Φράνσις Λόρενς, ήταν από τον δίσκο της To Whom It May Concern. Το δεύτερο βιντεοκλίπ από τον ίδιο δίσκο ήταν σε σκηνοθεσία του Μπάρναμπι Ρόπερ και γυρίστηκε στην Νέα Υόρκη για το τραγούδι «Sinking In».
Στον δεύτερο δίσκο της Πρίσλεϊ το 2005, το πρώτο της σινγκλ και βιντεοκλίπ ήταν για την διασκευή του «Dirty Laundry», του Ντον Χένλεϊ. Σε σκηνοθεσία του Patrick Hoelck και ο τραγουδιστής Τζορτζ Μάικλ έκανε μια μικρή εμφάνιση σε αυτό. Ο Hoelck συνεργάστηκε με την Λίζα Μαρί για το δεύτερο βιντεοκλίπ από τον ίδιο δίσκο για το τραγούδι «Idiot», το οποίο γυρίστηκε στο κέντρο του Λος Άντζελες.
Η Πρίσλεϊ συνεργάστηκε ξανά με τον σκηνοθέτη Tony Kaye για το βιντεοκλίπ του τραγουδιού «In the Ghetto». Γύρισε το βιντεοκλίπ, στο οποίο συμμετείχε ο πατέρας της Έλβις, στην χτυπημένη από τον τυφώνα Νέα Ορλεάνη. Όλα τα έσοδα από το βιντεοκλίπ και το σινγκλ πήγαν στην ανέγερση φοιτητικών εστιών με την ονομασία Presley Place transitional housing campus στην ίδια πόλη. «Ήθελα να χρησιμοποιήσω αυτό το ντούετο για κάτι καλό», είπε η Λίζα Μαρί για το εν λόγω ντούετο.
Το 2006 ζητήθηκε από την Πρίσλεϊ να συμμετέχει στο βιντεοκλίπ για το τραγούδι «God's Gonna Cut You Down» του Johnny Cash. Ο Rick Rubin έκανε την παραγωγή και ο Τony Kaye την σκηνοθεσία του βιντεοκλίπ, στο οποίο συμμετείχαν οι Λίζα Μαρί Πρίσλεϊ, Iggy Pop, Kanye West, Chris Martin, Kris Kristofferson, Dixie Chicks, Flea, Chris Rock, Kid Rock, Justin Timberlake, Sheryl Crow, Dennis Hopper, Bono, Shelby Lynne, Jay-Z, Amy Lee, Keith Richards και Τζόνι Ντεπ και κέρδισε Γκράμι Καλύτερου Μουσικού Βίντεο 2008.
Ένας νέος δίσκος με γκόσπελ τραγούδια του πατέρα της κυκλοφόρησε το 2018. Στο κομμάτι του τίτλου, προβάλλονται σκηνές της ίδιας της Πρίσλεϊ και του πατέρα της, μαζί με φωνητικά του Έλβις, καθώς τραγουδούν σε ντουέτο το τραγούδι «Where No One Stands Alone».
Βραβεία και τιμές
Στις 24 Ιουνίου 2011, η Πρίσλεϊ τιμήθηκε επίσημα από τον κυβερνήτη του Τενεσί, Μπιλ Χάσλαμ, ο οποίος ανακήρυξε την ημέρα αυτή ως αναγνώριση για τις φιλανθρωπικές της ενέργειες. Δυο μέρες αργότερα, έλαβε ένα πιστοποιητικό από τον δήμαρχο της Νέας Ορλεάνης, Μίτσελ Λαντριέ, σε αναγνώριση της αφοσίωσης και της συμβολής της στην πόλη.
Το πιστοποιητικό που έλαβε από την Πόλη του Μέμφις στις 28 Ιουνίου 2011 ανέφερε :
«Η Λίζα Μαρί Πρίσλεϊ είναι ανθρωπίστρια και φιλάνθρωπος που συνεχίζει να επικεντρώνει τις προσπάθειές της στον τόπο καταγωγής που γνωρίζει και αγαπά, το Μέμφις. Μέσα από τις προσπάθειες και τον χρόνο της, βελτίωσε την κατάσταση των αστέγων και τον αναλφαβητισμό και έχει συγκεντρώσει χρήματα για τοπικές φιλανθρωπικές οργανώσεις και οργανισμούς. Αυξάνει την ευαισθητοποίηση για το Μέμφις και συνεχίζει να αποτελεί παράδειγμα για το τι μπορεί να κάνει ένας άνθρωπος όταν θέτει στόχους.
Ως εκ τούτου, εγώ, ο AC Wharton Junior, δήμαρχος του Μέμφις, αναγνωρίζω τις δια βίου υπηρεσίες αυτής της επιφανούς ανθρωπίστριας και φιλανθρώπου».
Θάνατος
Στις 12 Ιανουαρίου 2023 η Πρίσλεϊ υπέστη καρδιακή ανακοπή στο σπίτι της στο Καλαμπάσας της Καλιφόρνια. Η καρδιά της επανεκκινήθηκε μετά από ασκήσεις καρδιοαναπνευστικής αναζωογόνης ενώ βρισκόταν καθ'οδόν προς το νοσοκομείο. Πέθανε αργότερα την ίδια μέρα, σε ηλικία 54 ετών. Η είδηση του θανάτου της ανακοινώθηκε από την μητέρα της. Η τελευταία της δημόσια εμφάνιση ήταν στην 80η απονομή των βραβείων Χρυσές Σφαίρες, στα οποία πήγε με την μητέρα της Πρισίλα Πρίσλεϊ, στις 10 Ιανουαρίου 2023.
Εξωτερικοί σύνδεσμοι
Κατηγορία:Αμερικανίδες τραγουδίστριες
Ινάγκι (Τόκιο)
Το Ινάγκι (ιαπωνικά: 稲城市, Inagi-shi) είναι πόλη στην δυτική πλευρά του Τόκιο της Ιαπωνίας. , η πόλη είχε εκτιμώμενο πληθυσμό 92,585 κατοίκων μεταξύ των 41,592 νοικοκυριών, έτσι η πυκνότητα του πληθυσμού είναι σχεδόν 5,200 άτομα ανά km². Η συνολική έκταση της πόλης είναι 17.97 km².
Γεωγραφία
Το Ινάγκι βρίσκεται στην νοτιοκεντρικό τμήμα του Τόκυο, περίπου 25 χιλιόμετρα μακριά από το κέντρο του Τόκιο. Ο Ποταμός Τάμα ρέει μέσα στην πόλη, η οποία στα νότια συνορεύει με τον νομό Καναγκάβα.
Γειτονικοί Δήμοι
Τόκυο Νομός Καναγκάβα
Κλίμα
Το Ινάγκι έχει ένα υγρό υποτροπικό κλίμα (κατά Κέππεν: Cfa), που χαρακτηρίζεται από θερμά καλοκαίρια και ήπιους χειμώνες με ελαφριά έως και καθόλου χιονόπτωση. Η μέση ετήσια θερμοκρασία στο Ινάγκι είναι 14.3 °C. Η μέση ετήσια βροχόπτωση είναι 1647 mm με τον Σεπτέμβρη να είναι ο πιο υγρός μήνας.Οι υψηλότερες κατά μέσο όρο θερμοκρασίες παρατηρούνται τον Αύγουστο, περίπου στους 25.6 °C, και οι χαμηλότερες τον Ιανουάριο, περίπου στους 3.2 °C.
Δημογραφικά χαρακτηριστικά
Σύμφωνα με τα στατιστικά, ο πληθυσμός του Ινάγκι αυξάνεται ραγδαία από τη δεκαετία του 50 και μετά.
Ιστορία
Η περιοχή του Ινάγκι κατοικείται από την ιαπωνική παλαιολιθική εποχή, ή και από περισσότερα από 20,000 χρόνια, σύμφωνα με σημεία βλήμματος, λίθινα εργαλεία και μικροί λίθοι, που βρέθηκαν σε διάφορες τοποθεσίες εντός της πόλης. Υπάρχουν ευρήματα από διάφορους οικισμούς από την περίοδο Τζόμον, αλλά οι οικισμοί εξαφανίστηκαν λόγω της κλιματικής αλλαγής και των εκρήξεων από το βουνό Φούτζι. Η περιοχή κατοικήθηκε μερικώς την περίοδο Γιαγιόι, ενώ την περίδο Κοφούν παρατηρείται εκτεταμένη αύξηση του οικισμού. Πλήθος απομειναρίων από την περίοδο Νάρα βρέθηκαν στην πόλη, συμπεριλαμβανομένου και ενός πλίνθινου καμινιού. Κατά τη διάρκεια της περιόδου Χέιαν, η περιοχή ήταν μέρος ενός Σόεν, το οποίο ελεγχόταν από τον οίκο Ογιαμάντα, και αργότερα από τον οίκο Ινάμπε την περίοδο  Καμακούρα, και ήταν συχνά αιτία διαμαχιών μεταξύ των οίκων  Χοτζό και Ουεσούγκι κατά τις περιόδους  Μουρομάκι και  Σενγκόκου. Μετά την έναρξη της περιόδου Έντο, η περιοχή ήταν  Τενριό, το οποίο ελεγχόταν άμερα από το Σογκουνάτο Τοκουγκάβα. Το Ινάγκι ιδρύθηκε ως χωριό στην 1η Απριλίου του 1889 στην περιοχή που λεγόταν Μιναμιτάνα του νομού  Καναγκάβα, από την συνένωση 6 προ-Μεταρρύθμισης Μεϊτζί χωριών με την καθιέρωση του μοντέρνου συστήματος δήμων. Η περιοχή πέρασε στον έλεγχο της μητροπολιτικής περιφέρειας του Τόκιο στην 1η Απριλίου του 1893.
Στην 1η Απριλίου το 1957, το χωριό του Ινάγκι εξελίχθηκε σε κωμόπολη, και σε πόλη την 1η Νοεμβρίου του 1971.
Διοίκηση
Το Ινάγκι έχει μορφή διακυβέρνησης αυτή του δημάρχου με δημοτικό συμβούλιο με έναν άμεσα εκλεγμένο δήμαρχο και ένα μονοκαμεραλιστικό δημοτικό συμβούλιο 22 μελών. Το Ινάγκι, μαζί με την πόλη της Τάμα, συνεισφέρει 2 μέλη στο Μητροπολιτικό Συμβούλιο του Τόκυο. Σε όρους εθνικής πολιτικής, η πόλη αποτελεί μέρος της 22ης συνοικίας του Τόκυο της κάτω Βουλής του Κοινοβουλίου της Ιαπωνίας.
Εξωτερικοί σύνδεσμοι
Κατηγορία:Πόλεις της Ιαπωνίας
Ντρουκ τσεντέν
Το Ντρουκ τσεντέν (Το βασίλειο του δράκου του κεραυνού) είναι ο εθνικός ύμνος του Μπουτάν. Οι κάτοικοι του Μπουτάν ονομάζουνε βασιλειο του δράκου του κεραυνού τη χώρα τους. Ο ύμνος υιοθετήθηκε το 1953. Η μουσική είναι του Aku Tongmi και οι στίχοι του Gyaldun Dasho Thinley Dorji.
Μετεγγραφή των στίχων στη γλώσσα του Μπουτάν με λατινικούς χαρακτήρες
འབྲུག་ཙན་དན་བཀོད་པའི་རྒྱལ་ཁབ་ནང་།། (Dru tsend°en kepä gäkhap na)
དཔལ་ལུགས་གཉིས་བསྟན་སྲིད་སྐྱོང་བའི་མགོན་།། (Pä lu’nyi tensi kyongwä gin)
འབྲུག་རྒྱལ་པོ་མངའ་བདག་རིན་པོ་ཆེ་།། (Dru gäpo ’ngada rinpoche)
སྐུ་འགྱུར་མེད་བརྟན་ཅིང་ཆབ་སྲིད་འཕེལ་།། (Ku gyûme tencing chap si phe)
ཆོས་སངས་རྒྱས་བསྟན་པ་དར་ཞིང་རྒྱས་།། (Chö sanggä tenpa dâzh°ing gä)
འབངས་བདེ་སྐྱིད་ཉི་མ་ཤར་བར་ཤོག་།། (Bang deki nyima shâwâsho).
Μετάφραση
Στο βασιλειο του δράκου του κεραυνού το στολισμένο με σανδαλόξυλο,
ο προστάτης που φυλάει τις διδαχές του διαρχικού συστήματος, αυτός,
ο πολύτιμος και ένδοξος άρχοντας, εξαπλώνει την κυριαρχία.
Ενώ το αναλλοίωτο Πρόσωπό του παραμένει διαρκώς,
ενώ η διδαχή του Κυρίου, του Βούδα ανθίζει,
ο ήλιος της ειρήνης και της ευτυχίας ας λάμπει πάνω στους ανθρώπους!
Παραπομπές
Κατηγορία:Εθνικοί ύμνοι Κατηγορία:Εθνικά σύμβολα του Μπουτάν
Σφάλματα πρώτου και δευτέρου βαθμού
Παράδειγμα 1
Υπόθεση: "η προσθήκη νερού στην οδοντόκρεμα ενισχύει την προστασία κατά της  τερηδόνα ς."
Μηδενική υπόθεση: "η προσθήκη νερού στην οδοντόκρεμα δεν έχει καμία επίδραση επί της τερηδόνας."
Αυτή η μηδενική υπόθεση εξετάζεται έναντι των πειραματικών  δεδομένων, με σκοπό να τα ακυρώσει, με αποδείξεις για το αντίθετο.
Τύπου Ι σφάλμα, συμβαίνει όταν ανιχνευτεί μια επίδραση (προσθήκη νερού στην οδοντόκρεμα ενισχύει την προστασία κατά της τερηδόνας), που δεν είναι παρούσα. Η μηδενική υπόθεση είναι αληθής (δηλαδή, είναι αλήθεια ότι η προσθήκη νερού στην οδοντόκρεμα δεν έχει καμία επίδραση επι της τερηδόνας), αλλά αυτή η μηδενική υπόθεση απορρίπτεται εξαιτίας κακών πειραματικών δεδομένων.
Παράδειγμα 2
Υπόθεση: "η προσθήκη φθορίου στην οδοντόκρεμα ενισχύει την προστασία κατά της τερηδόνας."
Μηδενική υπόθεση: "η προσθήκη φθορίου στην οδοντόκρεμα δεν έχει καμία επίδραση επί της τερηδόνας."
Αυτή η μηδενική υπόθεση εξετάζεται έναντι των πειραματικών δεδομένων, με σκοπό να τα ακυρώσει, με αποδείξεις για το αντίθετο.
Ένα τύπου ΙΙ σφάλμα παρουσιάζεται όταν αποτυγχάνεται να ανιχνευτεί μια παρούσα επίδραση (η προσθήκη φθορίου στην οδοντόκρεμα ενισχύει την προστασία κατά της τερηδόνας). Η μηδενική υπόθεση είναι ψευδής (δηλαδή, η προσθήκη φθορίου είναι πραγματικά αποτελεσματική ενάντια της τερηδόνας), αλλά τα πειραματικά δεδομένα είναι τέτοια που η μηδενική υπόθεση δεν μπορεί να απορριφθεί.
Παράδειγμα 3
Υπόθεση: "Τα αποδεικτικά στοιχεία που παρουσιάστηκαν ενώπιον του δικαστηρίου αποδεικνύουν ότι αυτός ο άνθρωπος είναι ένοχος."
Μηδενική υπόθεση (H0): "Αυτός ο άνθρωπος είναι αθώος."
Ένα σφάλμα τύπου Ι παρουσιάζεται εάν καταδικαστεί ένας αθώος (αδυναμία επικράτησης δικαιοσύνης). Ένα σφάλμα τύπου ΙΙ παρουσιάζεται εάν αφεθεί ένας ένοχος ελεύθερος (ατιμωρησία).
Ένα θετικό ορθό αποτέλεσμα προκύπτει στην περίπτωση που ένας ένοχος τιμωρηθεί. Ένα αρνητικό ορθό αποτέλεσμα προκύπτει στην περίπτωση που ένας αθώος αφεθεί ελύθερος.
Παράδειγμα 4
Υπόθεση: "τα συμπτώματα του ασθενούς βλετιώνονται ταχύτερα με την θεραπεία Α απ'ότι με ψευδοφάρμακα."
Μηδενική υπόθεση (H0): "τα συμπτώματα του ασθενούς μετά τη θεραπεία Α δεν διαφέρουν από αυτά του ψευδοφάρμακου."
Αυτού του είδους η λανθασμένη υπόθεση μπορεί να προκύψει επειδή το προσωπικό δεν κατάφερε να κρατήσει κρυφό απο του ασθενείς ποια θεραπεία λαμβάνουν, λόγω αδύνατων ως προς τον έλεγχο μεταβλητών, λόγω δυσκολίας να ερμηνεύσουν σωστά συμπτώματα των ασθενών όπως ο πόνος και για  πολλούς ακόμα λόγους.
Ένα σφάλμα τύποι Ι θα έδειχνε, λανθασμένα, πως η θεραπεία Α είναι αρκετά πιο αποτελεσματική από το ψευδοφάρμακο, ενώ ένα τύποι ΙΙ θα πίστευε λανθασμένα ότι η θεραπεία Α είναι αναποτελεσματική.
Θεωρία
Από την Bayesian άποψη, ένα σφάλμα τύπου Ι είναι αυτό που ασχολείται με τις πληροφορίες που δεν θα πρέπει να αλλάξουν σημαντικά τις πιθανολογικές εκτιμήσεις κάποιου, αλλά το κάνουν. Ένα σφάλμα τύπου ΙΙ είναι αυτό που ασχολείται με τις πληροφορίες που πρέπει να αλλάξουν τις πιθανολογικές εκτιμήσεις κάποιου, αλλά δεν το κάνουν. (Παρότι η  μηδενική υπόθεση δεν είναι ακριβώς το ίδιο πράγμα με την πρώτη εκτίμηση, είναι, μάλλον, η pro forma μορφής της.)
Ο έλεγχος υποθέσεων είναι η τέχνη της δοκιμής,εάν μια παραλλαγή μεταξύ των δύο δειγμάτικών διανομών μπορεί να εξηγηθεί από την τύχη ή όχι. Σε πολλές πρακτικές εφαρμογές τύπου Ι σφάλματα είναι πιο "λεπτεπίλεπτα" από ότι τα  τύπου ΙΙ. Σε αυτές τις περιπτώσεις, η φροντίδα επικεντρώνεται στην ελαχιστοποίηση της εμφάνισης αυτού του στατιστικού λάθους. Ας υποθέσουμε ότι η αποδεκτή πιθανότητα για ένα τύπου Ι σφάλμα είναι 1%. Αυτό ονομάζεται επίπεδο σημαντικότητας, που συμβολίζεται με το ελληνικό γράμμα α (άλφα). Ενώ το 1% μπορεί να είναι ένα αποδεκτό επίπεδο σημαντικότητας για μια εφαρμογή, μια άλλη εφαρμογή μπορεί να απαιτεί ένα πολύ διαφορετικό επίπεδο. Για παράδειγμα, ο πρότυπος στόχος της six sigma είναι να επιτύχει ακρίβεια 4.5 τυπικών αποκλίσεων πάνω ή κάτω από τη μέση. Αυτό σημαίνει ότι μόνο  3,4 μέρη ανά εκατομμύριο επιτρέπονται να είναι ανεπαρκή σε μία διαδικασία κανονικής κατανομής.
Ετυμολογία
Το 1928, ο Jerzy Neyman (1894-1981) και ο Egon Pearson (1895-1980), και οι δύο επιφανείς στατιστικολόγοι, συζήτησαν τα προβλήματα που συνδέονται με το " πότε μπορεί, και πότε όχι, ένα συγκεκριμένο δείγμα να κριθεί ώς "τυχαία επιλεγμένο" από ένα συγκεκριμένο πληθυσμό" σελ. 1: και, όπως ο Florence Nightingale David παρατήρησε, "είναι απαραίτητο να θυμόμαστε ότι το επίθετο "τυχαία" [ο όρος "τυχαίο δείγμα"] θα πρέπει να αναφέρεται στη μέθοδο για την κατάρτιση του δείγματος και όχι το ίδιο το δείγμα".
Όρισαν "δύο πηγές σφάλματος", και συγκεκριμένα: Το 1930, που επεξήγησαν αυτές τις δύο πηγές σφάλματος, τονίζοντας ότι: Το 1933, παρατήρησαν ότι αυτά τα "προβλήματα παροσιάζονται σπάνια σε τέτοια μορφή ώστε να μπορούμε να διακρίνουμε με βεβαιότητα την αληθή και την ψευδή υπόθεση " (σελ. 187). Υποσημείωσαν, επίσης, ότι, προσπαθώντας να αποφασίσει καποιος εάν ή όχι θα πρέπει να δεχτεί ή να απορρίψει μια υπόθεση από ένα "σύνολο εναλλακτικών υποθέσεων" (σελ. 201), H1, H2,. . ., ήταν εύκολο να κάνει ένα από δύο συγκεκριμένα σφάλματα: Σε όλα τα χαρτιά ομογραμμένα από τους  Neyman και Pearson η έκφραση H0 σημαίνει "η εξεταζόμενη υπόθεση ( υπόθεση προς εξέταση)".
Στο ίδιο έγγραφο σ. 190 αποκάλεσαν αυτές τις  δύο πηγές σφάλματος, ως σφάλματα τύπου ΙΙ και σφάλματα τύπου ΙΙ, αντίστοιχα.
Μηδενική υπόθεση
Είναι συνήθης πρακτική για τους στατιστικολόγους να διεξάγουν δοκιμές για να καθοριστεί εάν ή όχι μια "κερδοσκοπική υπόθεση" σχετικά με τα παρατηρούμενα φαινόμενα του κόσμου (και τους κατοίκους του) μπορεί να υποστηριχθεί. Τα αποτελέσματα των εν λόγω δοκιμών καθορίσει κατά πόσον ένα συγκεκριμένο σύνολο των αποτελεσμάτων συμφωνεί εύλογα (ή δεν συμφωνεί) με το σκεφτεί υπόθεση.
Ιατρικές εξετάσεις
Στην ιατρική, υπάρχει μια σημαντική διαφορά μεταξύ  προσυμπτωματικού ελέγχου και εξέτασης. Για παράδειγμα, οι περισσότερες πολιτείες των ΗΠΑ απαιτούν τα νεογνά να ελέγχονται με screening για τη φαινυλκετονουρία και τον υποθυρεοειδισμό, μεταξύ άλλων συγγενών διαταραχών. Αν και επιδεικνύουν ένα υψηλό ποσοστό  ψευδών θετικών αποτελεσμάτων, το screen θεωρείται πολύτιμο, διότι αυξάνει σημαντικά την πιθανότητα ανίχνευσης των διαταραχών αυτών σε ένα πολύ πρώιμο στάδιο.
Οι απλές εξετάσεις αίματος χρησιμοποιούνται για να screenάρουν πιθανούς αιμοδοτες για τον ιό HIV και την ηπατίτιδα έχουν σημαντικό ποσοστό των ψευδών θετικών * ωστόσο, οι γιατροί χρησιμοποιούν πολύ πιο ακριβές και πολύ πιο ακριβείς εξετάσεις για να καθοριστεί αν ένα άτομο έχει πραγματικά μολυνθεί με κανέναν από αυτούς τους ιούς.
Ίσως τα πιο ευρέως συζητίσιμα ψευδή θετικά αποτελέσματα σε ιατρικές εξετάσεις δίνονται από την διαδικασία εξέτασης του καρκίνου του μαστού,τη μαστογραφία. Το ποσοστό των ψευδών θετικών μαστογραφιών στις ΗΠΑ είναι έως και 15%, το υψηλότερο στον κόσμο. Ως συνέπεια αυτού του υψηλού ποσοστού ψευδών θετικών στις ΗΠΑ είναι ότι, σε  περίοδο 10 ετών, το ήμισυ των Αμερικανίδων που συμμετείχαν σε εξετάσεις μαστογραφίας θα λάβουν ψευδώς θετική μαστογραφία. Ψευδώς θετικά μαστογραφίες αποδεικνύονται δαπανηρές, καθώς πάνω από $100 εκατ. ευρώ  δαπανώνται ετησίως στις ΗΠΑ για την, εν συνέχεια, παρακολούθηση εξετάσεων και σε θεραπεία. Προκαλούν επίσης στις γυναίκες αχρείαστο άγχος. Ως αποτέλεσμα του υψηλού ποσοστού ψευδών θετικών στις ΗΠΑ, σχεδόν το 90-95% των γυναικών που παίρνουν μια θετική μαστογραφία δεν έχουν την πάθηση. Το χαμηλότερο ποσοστό στον κόσμο είναι στην Ολλανδία, το 1%. Τα χαμηλότερα ποσοστά είναι γενικά στη Βόρεια Ευρώπη, όπου τα αποτελέσματα της μαστογραφίας διαβάζονται δύο φορές και υπάρχει υψηλό όριο για εξτρά έλεγχο (το υψηλό όριο μειώνεται η δύναμη της δοκιμής, δλδ την πιθανότητα να απορριφθεί η μηδενική υπόθεση ενώ είναι σωστή).
Το ειδανικό screening θα ήταν φθηνό, εύκολο να διαχειριστεί, και θα παρήγαγε μηδέν ψευδή αρνητικά, αν φυσικά κατι τέτοι είναι δυνατόν. Οι δοκιμές αυτές συνήθως παράγουν περισσότερα ψευδή θετικά αποτελέσματα, τα οποία μπορούν στη συνέχεια να ταξινομηθούν από πιο εξελιγμένες (και ακριβά) δοκιμές.
Ιατρική δοκιμή
Ψευδώς αρνητικά και ψευδώς θετικά αποτελέσματα είναι σημαντικά ζητήματα στις ιατρικές δοκιμές. Ψευδώς αρνητικά αποτελέσματα μπορεί να δώσουν ένα ψευδώς καθησυχαστικό μήνυμα προς τους ασθενείς και τους γιατρούς ότι η ασθένεια είναι απούσα, όταν στην πραγματικότητα είναι παρούσα. Αυτό μερικές φορές οδηγεί σε ακατάλληλη ή ανεπαρκή θεραπεία του ασθενή και της νόσου. Ένα κοινό παράδειγμα είναι η χρήση του   cardiac stress tests  για την ανίχνευση της στεφανιαίας αθηροσκλήρωσης, αν και to cardiac stress tests  είναι ικανό να ανιχνεύσει μόνο περιορισμούς της στεφανιαίας ροής του αίματος λόγω της προηγμένης στένωση.
Ψευδώς αρνητικά αποτελέσματα παράγουν σοβαρό και αντι-διαισθητικά προβλήματα, ειδικά όταν η κατάσταση που αναζητείται, είναι κοινή. Αν μια δοκιμή με ένα ψευδώς αρνητικό ποσοστό μόνο 10%, χρησιμοποιείται για τον έλεγχο ενός πληθυσμού με ένα αληθές περιστατικό,  ποσοστό του 70%, πολλά από τα αρνητικά που ανιχνεύονται από το τεστ θα είναι ψευδής.
Ψευδώς θετικά αποτελέσματα μπορούν να παράγουν, επίσης, σοβαρά και αντι-διαισθητικά προβλήματα όταν η κατάσταση που αναζητείται, είναι σπάνια, όπως  στο screening. Αν το τεστ έχει ένα ψευδώς θετικό ποσοστό της κλασης του ένας στους δέκα χιλιάδες, αλλά μόνο ένα στο εκατομμύριο δείγματα  είναι μια αληθής θετική, τα περισσότερα από τα θετικά που ανιχνεύεται από αυτό το τεστ θα είναι ψευδής. Η πιθανότητα ότι ένα  θετικό αποτέλεσμα που παρατηρήθηκε είναι ψευδές θετικό μπορεί να υπολογιστεί χρησιμοποιώντας το Bayes θεώρημα.
Παραφυσική έρευνα
Η έννοια του ψεύδώς θετικό είναι κοινή σε περιπτώσεις παραφυσικών φαινόμενων ή  φαινόμενα οερλι φαντασμάτων ορατά σε εικόνες και τέτοια, όταν δεν υπάρχει άλλη λογική εξήγηση. Παρατηρώντας μια φωτογραφία, ηχογράφηση, ή κάποια άλλα στοιχεία που φαίνεται να έχουν μια μεταφυσική προέλευση – σε αυτή τη χρήση, ένα ψευδώς θετικό είναι μη ακριβη αποδεικτικά στοιχεία, παρμένο από αναξιόπιστα μέσα (εικόνα, video, εγγραφή ήχου, κ. λπ.) που στην πραγματικότητα έχουν μια φυσική εξήγηση.
Notes
<references group="Note" />
References
Κατηγορία:Επιστημονική μέθοδος Κατηγορία:Στατιστικές μέθοδοι Κατηγορία:Στατιστική θεωρία Κατηγορία:Σφάλμα
Θάνατοι τον Δεκέμβριο του 2009
Θάνατοι προσωπικοτήτων από όλο τον κόσμο, που αναφέρθηκαν στα ΜΜΕ το Δεκέμβριο του 2009.
Καρνομπάτ
Το Καρνομπάτ (βουλγαρικά: Карнобат) είναι κωμόπολη στην Επαρχία Μπουργκάς, στη Νοτιοανατολική Βουλγαρία. Είναι το διοικητικό κέντρο του ομώνυμου Δήμου Καρνομπάτ. Από τον Δεκέμβριο του 2009, η πόλη έχει πληθυσμό 18.480 κατοίκους.
Γεωγραφία
Ο δήμος Καρνομπάτ βρίσκεται στο νοτιοανατολικό τμήμα της Βουλγαρίας και εμπίπτει στα διοικητικά όρια της περιοχής του Πύργου. Το Πέρασμα Ρίσκι συνδέει τον δήμο με τη βόρεια Βουλγαρία. Η οροσειρά Καρνομπάτ-Αϊτός του Αίμου βρίσκεται στο βόρειο τμήμα του δήμου. Ο λόφος Χισάρ υψώνεται στα νότια της πόλης Καρνομπάτ. Η επικράτεια του δήμου Καρνομπάτ είναι 806 τετραγωνικά χιλιόμετρα, 87,37% εκ των οποίων είναι γεωργική γη, 9,81% δασική γη και 2,82% κατοικημένες περιοχές.
Παραπομπές
Κατηγορία:Πόλεις της Βουλγαρίας
Απλόρρινοι
Απλόρρινοι (υποτάξη: Haplorrhini) ονομάζεται ο βιολογικός κλάδος που περιλαμβάνει τους (προσιμιίδες) τάρσιους και όλες τις σιμιίδες. Οι σιμιίδες αποτελούνται από τους κατάρρινους (κερκοπιθηκοειδή και πίθηκοι, στους οποίους συγκαταλέγονται και οι άνθρωποι) και τους πλατύρρινους (μαϊμούδες Νέου Κόσμου).
Οι απλόρρινοι γενικά παρουσιάζουν λιγότερα πρωτόγονα χαρακτηριστικά συγκριτικά με τους στρεψίρρινους, την άλλη υπόταξη των πρωτευόντων από την οποία διαχωρίστηκαν 63 εκατομμύρια χρόνια πριν. Οι απλόρρινοι, συμπεριλαμβανομένων των τάρσιων, έχουν χάσει τους ενζυμικούς μηχανισμούς που παράγουν τη βιταμίνη C, ενώ οι στρεψίριννοι προσιμιίδες, όπως και οι περισσότερες τάξεις των Θηλαστικών, έχουν διατηρήσει αυτή τη λειτουργία και τη δυνατότητα παραγωγής βιταμίνης C. Το άνω χείλος των απλόρρινων, το οποίο αντικατέστησε το αρχαίο ρινάριο (rhinarium) που εντοπίζεται ακόμα στους στρεψίρρινους, δεν συνδέεται άμεσα με τη μύτη τους ή τα ούλα τους, γεγονός που δίνει τη δυνατότητα στο πρόσωπο τους να πάρει πολλές διαφορετικές εκφράσεις. Το μέγεθος του εγκεφάλου τους αναλογικά με το μέγεθος του σώματος τους είναι πολύ μεγαλύτερο απ' ό,τι στους στρεψίρρινους, και η κυρίαρχη αίσθηση τους είναι η όραση. Τα περισσότερα είδη είναι ημερόβια (με εξαίρεση τους νυκτόβιους τάρσιους και τις νυχτερινές μαϊμούδες). Τα χέρια και τα πόδια τους είναι καλά προσαρμοσμένα κυρίως για την κίνηση, όπως τα αγκιστρωτά χέρια των γιββώνων και των ουρακοτάγκων, ή τα ανθρώπινα ιδιαίτερα προσαρμοσμένα πόδια για την δίποδη κίνηση.
Οι σιμιίδες έχουν μονο-θάλαμες μήτρες. Οι τάρσιοι έχουν έχουν δικέρατες μήτρες όπως οι στρεψίρρινοι. Τα περισσότερα είδη γεννούν συνήθως ένα μικρό, αν και οι μαρμοζέτες και οι ταμαρίνοι γεννούν πιο συχνά δίδυμα ή τρίδυμα. Παρά τις παρόμοιες περιόδους κύησης, τα νεογέννητα των απλόρρινων είναι σχετικά μεγαλύτερα από αυτά των στρεψίρρινων, και έχουν μεγαλύτερο χρόνο εξάρτησης από της μητέρες τους. Η διαφορά σε μέγεθος και χρόνο εξάρτηση οφείλεται πιθανότατα στην αρκετά πολύπλοκη συμπεριφορά τους.
Ταξινομία και εξέλιξη
Οι Απλόρρινοι και ο κλάδος Στρεψίρρινοι, διαχωρίστηκαν 63 εκατομμύρια χρόνια πριν. Περίπου 5 εκατομμύρια χρόνια αργότερα (58 εκατομμύρια χρόνια πριν), ένα αρκετά μικρό εξελικτικό διάστημα, η ανθυποτάξη Ταρσιόμορφα, η μόνη σωζόμενη οικογένεια των οποίων είναι αυτή των τάρσιων (Ταρσιίδες), διαχωρίστηκε από τους άλλους απλόρρινους. Αυτό εξηγεί πως γίνεται οι προσιμιίδες ταρσίοι να έχουν χαρακτηριστικά που θα μπορούσε κάποιος να τις κατατάξει στους στρεψίρρινους.
Ο άλλος κλάδος, τα Σιμιόμορφα, διαιρέθηκαν σε δύο μικροτάξεις: τους Πλατύρρινους (μαϊμούδες Νέου Κόσμου) και τους Κατάρρινους (κερκοπιθηκοειδή (μαϊμούδες Παλαιού Κόσμου) και πίθηκοι). Οι πλατύρρινοι διαχωρίστηκαν από την πορεία των κατάρρινων περίπου 40 εκατομμύρια χρόνια πριν, και στη συνέχεια οι πίθηκοι διαχωρίστηκαν από τα κερκοπιθηκοειδή περίπου 25 εκατομμύρια χρόνια πριν.
Όσο αφορά τις θυγατρικές προγονικές ομάδες του σύγχρονου ανθρώπου, οι άνθρωποι και οι αφανισμένες δίποδες ανθρωπίδες, (συμπεριλαμβανομένων των αυστραλοπιθηκίνων, του Kenyanthropus platyops και μερικών άλλων) -ταξινομούνται μαζί στο φύλο Ανθρωπίνοι. Οι Ανθρωπίνες μαζί με τους πιθήκους που περπατάνε στηριζόμενοι στις αρθρώσεις των δακτύλων αποτελούν τους μεγάλους πιθήκους, ή αλλιώς την οικογένεια Ανθρωπίδες, και μοιράζονται συγκεκριμένα χαρακτηριστικά ενδεικτικά αυτού του κλάδου. Παρομοίως, όλοι οι πίθηκοι, ανεξάρτητα από το μέγεθος τους, αφανισμένοι ή σωζόμενοι, (συμπεριλαμβανομένων των ανθρώπων), μοιράζονται όλα τα καθοριστικά βιολογικά χαρακτηριστικά των Απλόρρινων γενικότερα, και των Κατάρρινων συγκεκριμένα, και είναι επίσης μέλη αυτών των κλάδων.
Η λίστα που ακολουθεί δείχνει τις οικογένειες των Απλόρρινων και τη θέση τους μέσα στην τάξη Πρωτεύοντα:
ΦΚ Μπόντε/Γκλιμτ
Μετά από 104 χρόνια ιστορίας, η ομάδα από το Μπόντε, κατέκτησε το πρώτο πρωτάθλημα στην ιστορία της. Με προπονητή τον Κέτιλ Κνούτσεν, που διορίστηκε το 2018, όταν η ομάδα βρίσκονταν στην Β Εθνική Σουηδίας, και τρεις νεαρούς ποδοσφαιριστές: Γιενς Πίτερ Χάουγκε, Φιλίπ Ζινκερνάγκελ και Κάσπερ Γιάνκερ, έκανε το 2020 μια ξέφρενη πορεία περνώντας το πρωτάθλημα |νορβηγιας
Ευρωπαϊκές συμμετοχές
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.
Εξωτερικοί σύνδεσμοι
Κατηγορία:Ποδοσφαιρικές ομάδες Νορβηγίας Κατηγορία:Ιδρύσεις ποδοσφαιρικών ομάδων το 1916
Γιάννης Κιουρτσάκης
Ο Γιάννης Κιουρτσάκης (Αθήνα, 1941) είναι μυθιστοριογράφος και δοκιμιογράφος.
Σπούδασε νομικά στο Παρίσι. Δημοσίευσε μελέτες για τον στοχασμό του Σεφέρη, τον προφορικό πολιτισμό, το λαϊκό θέατρο σκιών και το καρναβάλι. Δημοσίευσε ακόμη τη μυθιστορηματική τριλογία «Το Ίδιο και το Άλλο», που ξεκινώντας από τις περιπέτειες υπαρκτών προσώπων φωτίζει την ελληνική και ευρωπαϊκή ιστορία του 20ού αιώνα, καθώς επίσης λογοτεχνικά δοκίμια για τη σύγχρονη ελληνική και οικουμενική κρίση.
Τιμήθηκε με το Β΄ Κρατικό Βραβείο Δοκιμίου (1986), το Βραβείο Μυθιστορήματος του περιοδικού Διαβάζω (1996) και το Βραβείο Δοκιμίου του περιοδικού Διαβάζω (2010). Μετέφρασε έργα των Μιχαήλ Μπαχτίν, Τσβετάν Τοντόρωφ, Ζαν Ντανιέλ, Λάκη Προγκίδη κ.ά.
Εξέδωσε:
Εξωτερικοί σύνδεσμοι
Κατηγορία:Έλληνες μυθιστοριογράφοι Κατηγορία:Έλληνες δοκιμιογράφοι Κατηγορία:Έλληνες μεταφραστές
Βραβείο Καλύτερης Σκηνοθεσίας της Ένωσης Κριτικών Κινηματογράφου του Σαν Ντιέγκο
Το Βραβείο Καλύτερης Σκηνοθεσίας της Ενωσης Κριτικών Κινηματογράφου του Σαν Ντιέγκο (αγγλικά:San Diego Film Critics Society Award For Best Director) είναι ένα βραβείο που απονεμεται από την Ένωση Κριτικών Κινηματογράφου του Σαν Ντιέγκο για να τιμήσει έναν σκηνοθέτη που έχει επιδείξει εξαιρετικό επίτευγμα στην Κινηματογραφική βιομηχανία.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Σαν Ντιέγκο Σαν Ντιέγκο
Πολιτικός διοικητής του Αγίου Όρους
Ο Πολιτικός Διοικητής του Αγίου Όρους είναι ο επικεφαλής της Διοίκησης του Αγίου Όρους. Έδρα του είναι οι Καρυές. Γραφεία της έχουν συσταθεί στη Θεσσαλονίκη και την Ουρανούπολη Χαλκιδικής. Από τις 3 Σεπτεμβρίου 2019, Πολιτικός Διοικητής του Αγίου Όρους είναι ο εφοπλιστής και Άρχων Οφφικιάλιος του Οικουμενικού Πατριαρχείου, Αθανάσιος Μαρτίνος.
Η πολιτική διοίκηση του Αγίου Όρους ανήκει στην αρμοδιότητα του Υπουργείου Εξωτερικών, σύμφωνα με το άρθρο 5 παρ. Α στ. 26 του Οργανισμού του (άρθρο πρώτο Ν. 3566/2007), και ασκείται μέσω της Διοίκησης του Αγίου Όρους, η οποία αποτελεί αυτοτελή δημόσια αρχή και οργανώνεται με το Π.Δ. 227/1998 (ΦΕΚ Α΄ 176/28.7.1998). Στη Διοίκηση του Αγίου Όρους ανήκουν η από διοικητικής πλευράς εποπτεία ως προς την ακριβή τήρηση των αγιορειτικών καθεστώτων και η διαφύλαξη της δημόσιας τάξης και ασφάλειας. Σύμφωνα με το άρθρο 29 του Οργανισμού του Υπουργείου Εξωτερικών, η Διοίκηση του Αγίου Όρους απαρτίζεται από τον Διοικητή του Αγίου Όρους (ο οποίος έχει βαθμό και αποδοχές Συντονιστή Αποκεντρωμένης Διοίκησης), τον Αναπληρωτή Διοικητή και το λοιπό προσωπικό της, μόνιμο ή με σύμβαση ιδιωτικού δικαίου αορίστου χρόνου.
1926 - 1974
Πρώτος πολιτικός διοικητής, από το 1926 ως τον θάνατό του το 1927, ήταν ο Νικόλαος Μπατεστάτος.
Παραπομπές
*
Καρδιά από ψέματα
Καρδιά από ψέματα (Ισπανικά: Corazón que miente) είναι τηλενουβέλα μεξικάνικης παραγωγής του 2016. Είναι ριμέικ της Μεξικάνικης τηλενουβέλας του 1999, Laberintos de pasión.
Πρωταγωνιστούν Τέλμα Μαδριγάλ, Πάμπλο Λάιλε, Ντιέγο Ολιβέρα, Ντούλσε Μαρία και Αλεχάντρο Τομμάσι.
Υπόθεση
Η Μαριέλα Σαλβατιέρρα έμεινε ορφανή σε ηλικία 12 ετών, αφού έχασε τον παππού της, τον Μανουέλ, έναν θάνατο που πιστεύει ότι προκλήθηκε από τον Ντεμιάν Φερρέρ. Η Μαριέλα φεύγει από την πόλη μαζί με τον προστάτη της, Λεονάρντο Ντελ Ρίο, έναν άνθρωπο που πιστεύει ότι ο Ντεμιάν είναι επίσης ο δολοφόνος της Λούσια, της συζύγου του Ντεμιάν.
Δεκαπέντε χρόνια αργότερα, οι δύο τους επιστρέφουν για να εκδικηθούν τους θανάτους των αγαπημένων τους, ενώ συναντούν μεγάλα εμπόδια: το ένα είναι ότι ο Φερρέρ είναι ένας ισχυρός, ασεβής και αδιάφορος άνθρωπος που όχι μόνο χαίρεται για την πτώση των άλλων, αλλά και ότι δεν ενδιαφέρεται για την ευημερία της οικογένειάς του.
Η Μαριέλα ερωτεύεται τον Αλόνσο, τον μεγαλύτερο γιο του Ντεμιάν, με τον οποίο ήταν φίλοι από παιδιά. Η Μαριέλα και ο Αλόνσο πρέπει να πολεμήσουν όλες τις εξωτερικές δυνάμεις που θέτουν σε κίνδυνο τη σχέση τους για να ζήσουν την ιστορία της αγάπης τους.
Βραβεία
Η Τηλενουβέλα βραβεύτηκε με τα ένα βραβείο:
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Αθλητικά γεγονότα του 2009/Δεκέμβριος
20 Δεκεμβρίου
12
Κώστας Χατζηαντωνίου
Ο Κώστας Χατζηαντωνίου γεννήθηκε το 1965 στη Ρόδο και σπούδασε στη Νομική Σχολή του Πανεπιστημίου Αθηνών πολιτικές επιστήμες και δημόσια διοίκηση. Ιστορικός, δοκιμιογράφος και πεζογράφος, το έργο του περιλαμβάνει μεταξύ άλλων αφηγήματα, ιστορικές μελέτες για τον Ελληνισμό της Μικράς Ασίας, της Κύπρου και της Χειμάρρας, δοκίμια στοχασμού, βιογραφίες (του Ν. Πλαστήρα και του Θ. Πάγκαλου) και τρία μυθιστορήματα. Τελευταία του βιβλία το μυθιστόρημα Ο κύκλος του χώματος (2017), η Ανθολογία Κωστή Παλαμά (2018) και το μυθιστόρημα Το στέμμα των αυγών (2020).
Παραπομπές
Κατηγορία:Έλληνες συγγραφείς Κατηγορία:Έλληνες ιστορικοί
Παγκόσμιο Κύπελλο Ποδοσφαίρου Ενόπλων 1968
Το 23ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στη Βαγδάτη του Ιράκ από 14 ως 25 Ιουνίου 1968. Νικήτρια αναδείχθηκε η Εθνική Ενόπλων της Ελλάδας.
Χώρες που μετείχαν
Στην τελική φάση μετείχαν έξι χώρες (συνολικά μετείχαν 18), οι οποίες προκρίθηκαν από προκριματικούς ομίλους ως εξής:
Σύστημα διεξαγωγής
Στην πρώτη φάση οι έξι ομάδες χωρίστηκαν σε τρία ζεύγη. Οι νικήτριες προκρίθηκαν στην τελική φάση, όπου αγωνίστηκαν για τον τίτλο. Οι ηττημένες αγωνίστηκαν σε αγώνες κατάταξης για τις θέσεις 4η, 5η, 6η. Σε περιπτώσεις ισοβαθμίας ή ισοπαλίας μετά την παράταση (στα νοκ-άουτ ματς), υπερίσχυε η ομάδα που είχε κερδίσει περισσότερα κόρνερ, ένας κανονισμός που εφάρμοζε παραδοσιακά το ΣΙΣΜ, θεωρώντας πως έτσι προκρίνεται η πιο επιθετική ομάδα. Επίσης, επιτρεπόταν μία αλλαγή παίκτη ως το 44΄ καθώς και αλλαγή τερματοφύλακα σε όλη τη διάρκεια του ματς.
Θέσεις 4 ως 6
4. Ολλανδία: 4β. 4-0
5. Ισπανία: 2β. 3-4
6. Ν. Κορέα: 0β. 1-6
Αναφορές
Κατηγορία:Παγκόσμιο Κύπελλο Ποδοσφαίρου Ενόπλων Κατηγορία:Ποδόσφαιρο το 1968
Στρέμσγκοντσετ ΙΦ
Η Στρέμσγκοντσετ ΙΦ (νορβηγικά: Strømsgodset IF) είναι νορβηγικός αθλητικός σύλλογος από το Ντράμεν. Έχει τμήματα στο ποδόσφαιρο, στη χειροσφαίριση και στο μπάντι, αλλά είναι περισσότερος γνωστός για το ποδοσφαιρικό του τμήμα το οποίο αγωνίζεται στο Πρωτάθλημα Νορβηγίας όπου μετράει δύο τίτλους.
Ιστορία
Ο σύλλογος ιδρύθηκε στις 10 Φεβρουαρίου του 1907, αλλά η ποδοσφαιρική ομάδα γνώρισε για πρώτη φορά την επιτυχία στα τέλη της δεκαετίας του 1960 και στις αρχές της δεκαετίας του 1970, κερδίζοντας ένα πρωτάθλημα και τρία κύπελλα. Η διάσημη ομάδα από τη δεκαετία του 1960 και του 1970 ήταν γνωστή ως «Rødgata Boys». Οι περισσότεροι από αυτούς τους παίκτες είχαν αγωνιστεί επίσης στο μπάντι, με τη Στρέμσγκοντσετ να κερδίζει τέσσερα νορβηγικά πρωταθλήματα στη λεγόμενη και ως χειμερινή εκδοχή του ποδοσφαίρου.
Τίτλοι
1970, 2013 1969, 1970, 1973, 1991, 2010
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1907 Κατηγορία:Αθλητικοί σύλλογοι Νορβηγίας
USS Ranger (CV-61)
Με το όνομα Ρέιντζερ φέρονται ένα παλαιότερο και ένα σύγχρονο αεροπλανοφόρο.
Το σύγχρονο αεροπλανοφόρο Ρέιντζερ (= Καταδρομέας), (USS RANGER CV-61) είναι το τρίτο που ναυπηγήθηκε αμέσως μετά τον Β' Παγκόσμιο Πόλεμο για λογαριασμό του αμερικανικού Πολεμικού Ναυτικού και ανήκει στη Κλάση Φόρεσταλ.
Τη ναυπήγησή του ανέλαβαν τα ναυπηγεία Newport News Shipbuilding Co στη Βιρτζίνια που ναυπήγησαν και το πρώτο της ίδιας κλάσης. Η ναυπήγησή του ξεκίνησε στις 2 Αυγούστου του 1954 (ημερομηνία που τέθηκε η τρόπιδα), καθελκύστηκε στις 29 Σεπτεμβρίου του 1956 και εντάχθηκε στη δύναμη του αμερικανικού ναυτικού στις 10 Αυγούστου του 1957.
Τεχνικά χαρακτηριστικά
Σημείωση: Το κόστος κατασκευής και του αρχικού εξοπλισμού του (εκτός των αεροσκαφών) έφθασε τα 182 εκατομμύρια δολάρια.
Δράση
Το αεροπλανοφόρο Καταδρομέας εντάχθηκε στον 7ο Αμερικανικό στόλο, έλαβε μέρος στον Πόλεμο του Βιετνάμ και στο Πόλεμου του Κόλπου, στην επιχείρηση καταιγίδα της ερήμου.
Παροπλισμός
Στις 10 Ιουλίου 1993 αποσύρθηκε από την ενεργό υπηρεσία και έκτοτε παραμένει παροπλισμένο, στο Μπρήμερτον, σε αναμονή διάθεσης, μετατροπής σε μουσείο.
Άγιος Νικόλαος Διστόμου
Ο οικισμός Άγιος Νικόλαος Διστόμου βρίσκεται στον Νομό Βοιωτίας και είναι οικισμός του Δήμου Διστόμου - Αράχοβας - Αντίκυρας. Βρίσκεται στις ακτές του Κορινθιακού κόλπου, δυτικά του Διστόμου και πολύ κοντά στον οικισμό Παραλία Διστόμου.
Ονομάστηκε έτσι από την Διστομίτικη εκκλησία του Αγίου Νικολάου που υπήρχε εκεί από πολύ παλιά.
Ιστορικά στοιχεία
Επεκτάθηκε από την γαλλική εταιρεία "Πεσινέ" (Pechiney) για την περαιτέρω στέγαση των εργαζομένων και της διοίκησης του εργοστασίου. Η έκταση του οικισμού ανέρχεται σε 70 στρέμματα και σήμερα ανήκει ένα τμήμα του στην εταιρεία Αλουμίνιον της Ελλάδος. Από το 2005, η εταιρεία ανήκει στον όμιλο Μυτιληναίου. Αναγνωρίστηκε επίσημα το 1971 και αποτέλεσε οικισμό του τότε Δήμου Διστόμου
Παραπομπές
Κατηγορία:Χωριά του νομού Βοιωτίας
Απαγόρευση κυκλοφορίας
Η απαγόρευση κυκλοφορίας συνιστά εντολή κατά την οποία τίθενται σε ισχύ ορισμένοι περιορισμοί στην κυκλοφορία των πολιτών για μια συγκεκριμένη χρονική περίοδο. Πιο αναλυτικά, ο όρος "απαγόρευση κυκλοφορίας" αναφέρεται είτε σε συγκεκριμένη ώρα κατά την οποία οι πολίτες οφείλουν να έχουν επιστρέψει στην οικία τους είτε δεν επιτρέπεται καθόλου να εξέλθουν από αυτήν, παρά μόνο για λόγους έκτακτης ανάγκης. Το εύρος των περιορισμών εξαρτάται από την εντολή που θα δοθεί από τις Αρμόδιες Κρατικές Αρχές. Συνήθως, η εν λόγω εντολή αφορά, είτε όλους τους πολίτες μιας χώρας, είτε τους κατοίκους μιας συγκεκριμένης περιοχής, είτε δύναται να αφορά μέρος του πληθυσμού βάσει συγκεκριμένων κριτηρίων (π.χ. ηλικιακών) και αυτό εξαρτάται από την ανάγκη που επιτάσσει την απαγόρευση κυκλοφορίας.
Παραπομπές
Κατηγορία:Ηλικιακή διάκριση Κατηγορία:Εθνική ασφάλεια Κατηγορία:Δημόσιο Δίκαιο Κατηγορία:Πολιτική καταστολή
Φραντσέσκο Λορεντάν
Ο Φραντσέσκο Λορεντάν (Βενετία, 9 Φεβρουαρίου 1685 - Βενετία, 19 Μαίου 1762) ήταν ο 161ος Δόγης της Βενετίας (18 Μαρτίου 1752 - 19 Μαΐου 1762). Ο Λορεντάν ήταν άνθρωπος μέτριας μόρφωσης και πολιτικών ικανοτήτων σε αντίθεση με τον προκάτοχο του Πιέτρο Γκριμάνι που ήταν σημαντικός ποιητής και διπλωμάτης, διάδοχος του ήταν ο Μάρκο Φοσκαρίνι.
Δόγης της Βενετίας
Ο Φραντσέσκο Λορεντάν εξελέγη Δόγης της Βενετίας στις 18 Μαρτίου 1752 αλλά η επίσημη στέψη του έγινε στις 6 Απριλίου 1752 επειδή μεσολαβούσε το Πάσχα. Από την εποχή του το αξίωμα του δόγη έχασε τον ηγετικό ρόλο που είχε στο παρελθόν, ξέσπασαν συγκρούσεις ανάμεσα στους συντηρητικούς και τους μεταρρυθμιστές. Οι τελευταίοι αναζητούσαν να προχωρήσει η Δημοκρατία της Βενετίας σε μεταρρυθμίσεις αλλά οι συντηρητικοί το αρνήθηκαν και έστειλαν εξορία σημαντικές μορφές των μεταρρυθμιστών όπως ο Άντζελο Κουερίνι. Ο Δόγης αρνήθηκε να υποστηρίξει κάποια από τις δυο πλευρές, έτσι δεν μπόρεσε να εξελιχθεί σε σημαντική ιστορική μορφή την εποχή που η Δημοκρατία βρισκόταν υπό κατάρρευση. Η Βενετία μπόρεσε ωστόσο να έχει οικονομική ανάκαμψη ιδιαίτερα όταν ξέσπασε ο Επταετής Πόλεμος (1756), η ουδετερότητα που διατήρησε επέτρεψε στους εμπόρους να κάνουν ελεύθερα την δουλειά τους χωρίς ανταγωνιστές. Η ήττα των Γάλλων επέτρεψε στους Βενετούς να έχουν το μονοπώλιο στα μπαχαρικά της Ανατολής.
Θάνατος
Ο δόγης σε κάποιο σημείο έδειξε υπερήλικας και ετοιμοθάνατος αλλά μπόρεσε να αναρρώσει και έζησε άλλον έναν χρόνο μέχρι τον θάνατο του (19 Μαΐου 1762). Την χρονιά που ήταν άρρωστος οι υπόλοιποι ευγενείς περίμεναν με ευχαρίστηση τον θάνατο του για να τον διαδεχτούν, αυτό δείχνει ότι δεν είχαν κανέναν σεβασμό απέναντι του ενώ είχε γίνει πολλές φορές αντικείμενο χλευασμού στο κοινό. O Δόγης Φραντσέσκο Λορεντάν τάφηκε στην Βασιλική Αγίων Ιωάννη και Παύλου στην Βενετία μαζί με τον προπάτορα του Λεονάρντο Λορεντάν.
Εξωτερικοί σύνδεσμοι
Κατηγορία:Οικογένεια Λορεντάν Κατηγορία:Δόγηδες της Βενετίας
Φρουρά Αμαζόνων
Η Φρουρά Αμαζόνων (επίσης οι «Αμαζόνες») ήταν μια ανεπίσημη ονομασία που δόθηκε από τους δυτικούς δημοσιογράφους σε ένα στελεχωμένο αποκλειστικά με γυναίκες ελίτ προσωπικό σωματοφυλάκων, επίσημα γνωστό ως «Οι Επαναστάτριες Αδερφές» (الراهبات الثوريات, al-rāhibāt al-thawriyyāt), επιφορτισμένες με την προστασία του αείμνηστου, πρώην ηγέτη της Λιβύης, Μουαμάρ Καντάφι.
Δημιουργία
Η ομάδα συγκροτήθηκε στις αρχές της δεκαετίας του 1980, μετά την επίσημη παραίτηση του Καντάφι ως αρχηγού κράτους της Λιβύης υπέρ του τίτλου «Αδελφός ηγέτης και οδηγός της πρώτης Σεπτεμβριανής Μεγάλης Επανάστασης της Μεγάλης Λαϊκης Σοσιαλιστικης Λιβυκής Αραβικής Τζαμαχιρίγια».
Σύμφωνα με τον Τζόζεφ Τ. Στάνικ, ο Καντάφι φέρεται να απασχολούσε στελέχη γυναικών σωματοφυλάκων επειδή πίστευε ότι ένας Άραβας ένοπλος θα είχε δυσκολία να πυροβολήσει τις γυναίκες. Ωστόσο, έχει επίσης αναφερθεί από άλλους συγγραφείς ότι οι γυναικείες σωματοφύλακες του Καντάφι ήταν, στην πραγματικότητα, μόνο μια πτυχή της γνωστής εκκεντρικής επίδειξης του δικτάτορα και της αγάπης του να περιβάλλει τον εαυτό του με τις νεαρές γυναίκες. Ο Καντάφι ταξίδευε συνήθως με 15 από τις Αμαζόνες της Φρουράς που είχαν ανατεθεί σε ασφάλεια ή τα οικιακά.
Εκπαίδευση
Οι υποψήφιες για τη Φρουρά Αμαζόνων υποβάλλονταν σε εκτεταμένη εκπαίδευση πυροβόλων όπλων και πολεμικών τεχνών σε μια ειδική ακαδημία, υποχρεώθηκαν να πάρουν όρκο αγνότητας και έπρεπε να επιλεγούν από τον ίδιο τον Καντάφι.
Περιστατικά
Τον Νοέμβριο του 2006, καθώς ο Καντάφι έφτασε στο Διεθνές Αεροδρόμιο «Νάμντι Αζικίουε» στην Αμπούτζα της Νιγηρίας, με 200 βαριά οπλισμένους σωματοφύλακες, ένα διπλωματικό συμβάν προκλήθηκε καθώς αξιωματούχοι ασφαλείας προσπάθησαν να τους αφοπλίσουν. Ο Καντάφι έφυγε οργισμένος, δείχνοντας ότι σκόπευε να καλύψει την απόσταση 40 χιλιομέτρων μέχρι την πρωτεύουσα με τα πόδια και μπόρεσε να πειστεί να υποχωρήσει μόνο μετά από παρέμβαση του προέδρου της Νιγηρίας Ολουσεγκούν Ομπασάντζο, ο οποίος συμπτωματικά βρισκόταν επίσης στο αεροδρόμιο.